Stesen LRT Pasar Klang

Stesen LRT Pasar Klang ialah stesen transit aliran ringan (LRT) di Klang, negeri Selangor, Malaysia. Stesen ini dikhidmat oleh LRT Laluan Shah Alam yang merupakan sebahagian daripada Sistem Transit Bersepadu Lembah Klang di Malaysia. Stesen ini dinamakan sempena sebuah pasar raya yang terletak berhampiran dengan stesen ini iaitu Pasar Besar Klang. Sebelum dikenali sebagai Pasar Klang, stesen ini dinamakan sebagai Pasar Besar Klang. Pengoperasian stesen serta laluan dibuka secara rasmi untuk perkhidmatan penumpang awam pada 29 Jun 2026. Ciri-ciri stesen Perkhidmatan Stesen LRT Pasar Klang menyediakan perkhidmatan kereta api yang dikendalikan oleh Rapid Rail melalui Laluan Shah Alam, dan terletak di antara stesen Bandar Baru Klang dan stesen Jalan Meru. Kod stesen bagi stesen ini ialah SA18. Lokasi stesen Stesen LRT Pasar Klang terletak di dalam kawasan bidang kuasa Majlis Bandaraya Diraja Klang (MBDK), dan terletak di atas Laluan Persekutuan 3217 (Jalan Meru), serta berhampiran dengan persimpangan Jalan Kedah–Jalan Pekan Baru–Jalan Meru pada bahagian selatan, dan persimpangan Bertingkat Bukit Raja Utara (Susur Keluar 3002) yang menghubungkan pengguna dari Jalan Meru ke Lebuhraya Pintasan Selat Klang Utara Baru (Lebuhraya Grand Sepadu) dan Pintasan Selat Klang Utara (sebahagian daripada Laluan Persekutuan 20) pada bahagian utara. Stesen ini juga menyediakan perkhidmatan kepada penduduk di Kawasan 17 Klang, Kawasan 18 Klang, Kawasan 19 Klang, Kampung Batu Belah, Taman Bunga Melor, Taman Mutiara, Taman Seri Pekan, Bandar Bukit Raja, Mutiara Bukit Raja, Kawasan Perindustrian Bukit Raja dan Kawasan Perindustrian Batu Belah, dan juga merupakan stesen yang paling hampir dengan penduduk di Meru dan Setia Alam yang terletak kira-kira 8 kilometer ke arah utara. Antara mercu tanda yang terletak berhampiran dengan stesen ini termasuk: Kompleks Pasar Besar Klang Pusat membeli-belah Klang Parade Surau At-Taqwa Jalan Sentosa 35 Tokong Tian Hock Masjid Sirajuddin Al-Anuar Sekolah Kebangsaan Batu Belah (SK Batu Belah) Plaza Tol Bukit Raja (sebahagian daripada Lebuhraya Grand Sepadu dan Laluan Persekutuan 20) Sekolah Rendah Agama Integrasi Tengku Ampuan Rahimah (SRAI Tengku Ampuan Rahimah) Pelan stesen Stesen LRT Pasar Klang adalah stesen bertingkat dengan tiga tingkat: aras tanah, aras legar, dan aras platform. Stesen ini mempunyai dua platform sisi di atas ruang legar untuk perkhidmatan laluan ini. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Selain itu, terdapat kawasan parkir kereta untuk Park N' Ride yang boleh menempatkan 100 kenderaan, dan terletak berhampiran Kompleks Pasar Besar Klang di Pintu B stesen. Pintu masuk dan keluar Stesen LRT Pasar Klang mempunyai dua pintu masuk/keluar. Kesalinghubungan Perkhidmatan bas Antara perkhidmatan bas untuk stesen ini ialah: T728 (LRT Pasar Klang - Bandar Bukit Raja) T729 (LRT Pasar Klang - Setia City Mall) Antara bas-bas lain yang berkhidmat di stesen ini ialah: Bas Wawasan Sutera 704 (ke Klang Sentral/Meru) Bas Smart Selangor KLG04 (ke Taman Seri Kerayong) Galeri Rujukan Pautan luar Laman web rasmi LRT3